Mercedes-Benz W205

Το **Mercedes-Benz W205**, γνωστό και ως **Mercedes C-Class W205**, ήταν ένα μεσαίο πολυτελές αυτοκίνητο που κατασκευάστηκε από τη γερμανική αυτοκινητοβιομηχανία Mercedes-Benz από τις 4 Φεβρουαρίου 2014 έως το 2021, με κύρια έδρα την Βρέμη. Αντικατέστησε το Mercedes-Benz W204, ενώ είχε κυκλοφορήσει με μια μεγάλη παλέτα κινητήρων, σε βενζινοκίνητες, πετρελαιοκίνητες και υβριδικές εκδόσεις. Επιπλέον, η ποικιλία των μορφών που παράχθηκε το W205 είναι μεγάλη, καθώς ήταν διαθέσιμο σε εκδοχές αμαξώματος σεντάν (W205), στέισον βάγκον (S205), κουπέ (C205) και κάμπριο (A205). Ο διάδοχός του, μπήκε στην παραγωγή μέσα στο 2021 και είναι το Mercedes-Benz C-Class W206.

Όπως και οι παλαιότερες γενιές της C-Class, το W205 κατατάχθηκε εμπορικά στη μεσαία κατηγορία D, αν και θεωρήθηκε παράλληλα και ως compact αυτοκίνητο πολυτελείας. Οι κυριότεροι ανταγωνιστές του, ήταν το Audi A4, η BMW Σειρά 3 F30 και το Lexus IS.

## Βασικά στοιχεία
[thumb|left|Το σαλόνι ενός [Πλευρά οδήγησης|δεξιοτίμονου Mercedes-Benz W205 C200 4MATIC Avantgarde του 2018.]]

Καθώς η Mercedes-Benz CLA-Class που είχε κυκλοφορήσει για πρώτη φορά στην αγορά τον Απρίλιο του 2013 έγινε το νέο «εισαγωγικό» σεντάν στην παλέτα της εταιρείας, η Mercedes-Benz αποφάσισε να κάνει την C-Class W205 μεγαλύτερη σε διαστάσεις και να της προσδώσει μια αισθητική παρόμοια με αυτήν της τότε κορυφαίας στην παλέτα Mercedes-Benz S-Class W222. Το τελικό αποτέλεσμα ήταν η διαμόρφωση μιας «μίνι S-Class», όπως σχολιάστηκε από αρκετούς δημοσιογράφους και οπαδούς της αυτοκίνησης κατά την εισαγωγή της.

Οι πρώτες πληροφορίες του W205 διέρρευσαν τον Δεκέμβριο του 2013, με την επίσημη παρουσίασή του στον Τύπο στις 16 Δεκεμβρίου 2013. Για πρώτη φορά αποκαλύφθηκε στο ευρύ κοινό στο Σαλόνι Αυτοκινήτου στο Ντιτρόιτ των ΗΠΑ τον Ιανουάριο του 2014. Η μαζική παραγωγή του W205 ξεκίνησε στις 4 Φεβρουαρίου 2014 στο εργοστάσιο της εταιρείας στη Βρέμη και οι πωλήσεις στην Ευρώπη ξεκίνησαν τον Μάρτιο του 2014. Σταδιακά, άρχισε να παράγεται και σε πολλές ακόμα χώρες διεθνώς. Για παράδειγμα, στις ΗΠΑ μπήκε στην παραγωγή τον Ιούνιο και πρωτοκυκλοφόρησε στη Βόρεια Αμερική τον Σεπτέμβριο του 2014, για τη σεζόν του 2015, ενώ στη Νότια Αφρική κυκλοφόρησε για πρώτη φορά μόλις τον Μάρτιο του 2015.
thumb|left|Το σαλόνι ενός Mercedes-Benz W205 C63 AMG του 2019.

Σε σχέση με το προηγούμενο μοντέλο (W204), η σχεδίασή του ήταν εντελώς διαφορετική, τόσο εσωτερικά όσο και εξωτερικά. Το W205 ήταν το πρώτο Mercedes-Benz που βασίστηκε στην εντελώς νέα πλατφόρμα MRA / Modular Rear-wheel drive Architecture (αρθρωτή πισωκίνητη αρχιτεκτονική), με την οποία κατάφερε μείωση του συνολικού βάρους κατά 100 κιλά, καθώς η μισή κατασκευή του αμαξώματος είναι από αλουμίνιο. Επιπρόσθετα, το μήκος του είναι κατά 95 χιλιοστά μεγαλύτερο από τον προκάτοχο W204, το μεταξόνιο επίσης κατά 80 χιλιοστά μεγαλύτερο και ο αποθηκευτικός χώρος μπορεί να φορτωθεί με αποσκευές έως και 480 λίτρα. Μάλιστα φέρει ανάρτηση πολλαπλών συνδέσμων, με 4 συνδέσμους στον κάθε μπροστινό τροχό και 5 συνδέσμους στον κάθε πίσω τροχό. Στις περισσότερες εκδόσεις του, είναι διαθέσιμο το σύστημα 4-κίνησης της Mercedes-Benz που είναι γνωστό επίσημα ως 4MATIC.

Σχεδιαστής του μοντέλου είναι ο Σλοβένος Ρόμπερτ Λέσνικ. Το εσωτερικό του μοντέλου ανέλαβε στούντιο σχεδίασης της Γερμανικής φίρμας στην Ιταλία.

Το 2018, για τη σεζόν (model year) του 2019, το W205 υπέστη μια ανανέωση.

## Επιπλέον εκδόσεις

Αρχείο:2014 Mercedes-Benz C 250 (S 205) station wagon (2015-11-13) 01.jpg|Mercedes-Benz (S205-μπροστά)
Αρχείο:2014 Mercedes-Benz C 250 (S 205) station wagon (2015-11-13) 02.jpg|Mercedes-Benz C 250 (S205-πίσω)
Αρχείο:Mercedes-Benz C180 Coupé Sport+ (C205) front.JPG|Mercedes-Benz Coupé Sport (C205-μπροστά)
Αρχείο:Mercedes-Benz C180 Coupé Sport+ (C205) rear.JPG|Mercedes-Benz Coupé Sport (C205-πίσω)
Αρχείο:Mercedes-Benz C180 Cabriolet Sports (A205) front.jpg|Mercedes-Benz C180 Cabriolet Sports (A205-μπροστά)
Αρχείο:Mercedes-Benz C180 Cabriolet Sports (A205) rear.jpg|Mercedes-Benz C180 Cabriolet Sports (A205-πίσω)
Αρχείο:Mercedes-Benz C-Class V205 02 -- Auto China -- 2014-04-23.jpg|Mercedes C-Class (V205-μπροστά)*
Αρχείο:Mercedes-Benz C-Class V205 04 -- Auto China -- 2014-04-23.jpg|Mercedes C-Class (V205-πίσω)*

*Η έκδοση V205 έχει μακρύτερο μεταξόνιο και είναι αποκλειστικά για την αγορά της Κίνας.

### AMG εκδόσεις

Αρχείο:Mercedes-AMG C 63 S T-Modell (S 205) – Frontansicht, 14. Februar 2016, Mettmann.jpg|Mercedes-AMG S63S (μπροστά)
Αρχείο:Mercedes-AMG C 63 S T-Modell (S 205) – Heckansicht, 14. Februar 2016, Mettmann.jpg|Mercedes-AMG S63S (πίσω)
Αρχείο:2016-03-01 Geneva Motor Show 0994.JPG|Mercedes-AMG C63S (μπροστά)
Αρχείο:2016-03-01 Geneva Motor Show 1014.JPG|Mercedes-AMG A43 (μπροστά)


## Επιπλέον φωτογραφικό υλικό

Αρχείο:Mercedes-Benz C200 W205 Avantgarde interior.jpg|Το σαλόνι μιας C200 Avantgrade
Αρχείο:The engine room of Mercedes-AMG W205 C63 S.JPG|Ο κινητήρας μιας AMG C63 S
Αρχείο:The muffler of Mercedes-AMG C63 S (W205).JPG|Οι απολήξεις των εξατμίσεων μιας AMG C63S
Αρχείο:The tire wheel of Mercedes-AMG C63 S (W205).JPG|Η ζάντα μιας AMG C63S με δισκόφρενα της AMG
Αρχείο:The tire wheel of Mercedes-Benz C200 Sports Edition (W205).JPG|Η ζάντα μιας C200 Sports Edition
Αρχείο:The trunkroom of Mercedes-Benz C180 Coupé Sport+ (C205).JPG|Ο χώρος αποσκευών μιας C180 Coupé Sport+


## Πηγές



Κατηγορία:Μεσαία αυτοκίνητα
Κατηγορία:Γερμανικά αυτοκίνητα
W205